Document ID: 32005R1734

PADOMES REGULA (EK, EURATOM) Nr. 1734/2005
(2005. gada 17. oktobris),
ar ko atceļ Padomju Regulu Nr. 6/66/Euratom, Nr. 121/66/EEK, Padomju Regulu Nr. 7/66/Euratom, 122/66/EEK un Padomju Regulu Nr. 174/65/EEK, 14/65/Euratom
EIROPAS SAVIENĪBAS PADOME,
ņemot vērā Eiropas Kopienu Civildienesta noteikumus un Eiropas Kopienu pārējo darbinieku nodarbināšanas kārtību, kas noteikta Regulā (EEK, Euratom, EOTK) Nr. 259/68 (1) un kurā jaunākie grozījumi izdarīti ar Regulu (EK, Euratom) Nr. 31/2005 (2),
ņemot vērā Komisijas priekšlikumu,
ņemot vērā Civildienesta noteikumu komitejas atzinumu,
tā kā:
(1)
Padomju Regula Nr. 6/66/Euratom, Nr. 121/66/EEK (1966. gada 28. jūlijs), ar ko paredz to vietu sarakstu, attiecībā uz kurām var piešķirt īres maksas pabalstu, minētā pabalsta maksimālo apjomu un tā piešķiršanas noteikumus (3), nosaka Civildienesta noteikumu VII pielikuma 14.a panta izpildes noteikumus. Šis pants ir atcelts ar Padomes Regulu (EK, Euratom) Nr. 723/2004 (2004. gada 22. marts), ar ko groza Eiropas Kopienu Civildienesta noteikumus un Kopienu pārējo darbinieku nodarbināšanas kārtību (4).
(2)
Padomju Regula Nr. 7/66/Euratom, 122/66/EEK (1966. gada 28. jūlijs), ar ko paredz to vietu sarakstu, attiecībā uz kurām var piešķirt transporta izdevumu pabalstu, minētā pabalsta maksimālo apjomu un tā piešķiršanas noteikumus (5), nosaka sīki izstrādātus izpildes noteikumus, pēc kuriem piešķirams transporta izdevumu pabalsts, ko nosaka ar Civildienesta noteikumu VII pielikuma 14.b pantu. Šis pants ir atcelts ar Regulu (EK, Euratom) Nr. 723/2004.
(3)
Padomju Regula Nr. 174/65/EEK, 14/65/Euratom (1965. gada 28. decembris), ar ko nosaka mirstības un invaliditātes tabulas, kā arī paredzamos algu paaugstinājumus, kurus izmanto, lai aprēķinātu Kopienu ierēdņu Civildienesta noteikumos paredzētās aktuāriskās vērtības (6), attiecas uz Civildienesta noteikumu VIII pielikuma 39. panta piemērošanu, kurš arī tika atcelts ar Regulu (EK, Euratom) Nr. 723/2004.
(4)
Skaidrības un tiesiskās noteiktības labad oficiāli ir jāatceļ iepriekš minētās regulas, kas ir novecojušas,
IR PIEŅĒMUSI ŠO REGULU.
1. pants
Ar šo atceļ Regulu Nr. 6/66/Euratom, Nr. 121/66/EEK, Regulu Nr. 7/66/Euratom, 122/66/EEK un Regulu Nr. 174/65/EEK, 14/65/Euratom.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2005. gada 17. oktobrī

Labels: 10
9
15